റെമി ഒക്ലിക്

പ്രമുഖനായ ഒരു ഫ്രഞ്ച് ഫോട്ടോ ജേണലിസ്റ്റാണ് റെമി ഒക്ലിക് (Rémi Ochlik) (16 October 1983  – 22 February 2012)ഒക്ലിക്ക് പകർത്തിയ യുദ്ധ രംഗങ്ങളുടെയും ആഭ്യന്തര കലാപങ്ങളുടെയും ഫോട്ടോകൾ ലോകമാകെയുള്ള മാധ്യമങ്ങൾ പ്രസിദ്ധീകരിച്ചു. സിറിയയിലെ ആഭ്യന്തര കലാപം ചിത്രീകരിക്കുന്നതിനിടെ പരിക്കേറ്റ് മരണമടഞ്ഞു.
ജീവിതരേഖ
ഫ്രാൻസിലെ തിയോൺവില്ലയിൽ ജനിച്ചു.പാരീസിലും പിന്നീട് ഐകാർട്ട് ഫോട്ടോ സ്കൂളിലുമായി ഫോട്ടോഗ്രഫി പഠിച്ചു. 2002 മുതൽ വിവധ വാർത്താ ഏജൻസികൾക്കായി ഫോട്ടോയെടുത്തു തുടങ്ങി. കലാപ ബാധിതമായ ഹെയ്തിയിലെ ചിത്രങ്ങൾ നിരവധി പുരസ്കാരങ്ങൾ ഒക്ലിക്കിന് നേടി കൊടുത്തു. 2005 ലഐ.പി.3 എന്നൊരു വാർത്താ ഏജൻസി ആരംഭിച്ചു. 2007 ലെ ഫ്രഞ്ച് പ്രസിഡന്റ് തെരഞ്ഞെടുപ്പും പെയ്തിയിലെ കോളറ തുടങ്ങി നിരവധി 
സംഭവങ്ങൾ വിവിധ മാധ്യമങ്ങൾക്കായി കവർ ചെയ്തു. ഒക്ലിക്കിന്റെ അറബ് വസന്തവുമായി ബന്ധപ്പെട്ട ചിത്രങ്ങൾ ലോക ശ്രദ്ധ നേടി. ഒക്ലിക്കിന്റെ "ട്രിപ്പോളിയുടെ പതനം", "ഈജിപ്ത് താഹിർ ചത്വരം", "മുല്ലപ്പൂ വിപ്ലവം" എന്നീ മൂന്നുചിത്രങ്ങൾ ഴാങ്-ലൂയി കാൽഡെറോൺ ഗ്രാൻഡ് പ്രീ പുരസ്കാരം നേടുകയുണ്ടായി. 2012 ലെ ലോക പ്രസ്സ് ഫോട്ടോ പുരസ്കാരവും ലിബിയൻ പോരാളിയുടെ ചിത്രീകരണത്തിലൂടെ ഒക്ലിക്കിന് ലഭിച്ചു.

2012 ഫെബ്രുവരിയിൽ സിറിയൻആഭ്യന്തര കലാപത്തിന്റെ ചിത്രീകരണത്തിനിടെ താൽക്കാലിക മീഡിയാ സെന്ററിനു മേൽ നടന്ന ശക്തമായ ഷെല്ലിംഗിൽ സിറിയയിലെ ഹോംസിൽ പത്രപ്രവർത്തകയായ മാരി കോൾവിനൊപ്പം കൊല്ലപ്പെട്ടു.http://www.bbc.co.uk/news/world-middle-east-17124645

അവലംബം

പുറം കണ്ണികൾ

Official site 
IP3 Press site 
Gallery 
Remi Ochlik Bio

വർഗ്ഗം:ഫ്രഞ്ച് നിശ്ചലചിത്ര ഛായാഗ്രാഹകർ
വർഗ്ഗം:1983-ൽ ജനിച്ചവർ
വർഗ്ഗം:ഒക്ടോബർ 16-ന് ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ഫെബ്രുവരി 22-ന് മരിച്ചവർ